วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
21 ก.ค. 2558

ASL SECURITIES 
ภาครวมตลาดภาคเช้า : ดัชนีไทย SET ปิดลบ 1453.76 (-12.92) กรอบ 1450-1469 ปรับตัวลงต่อเนื่อง มีแรงขายมากในกลุ่มพลังงานตามราคาน้ำมันดิบที่ยังคงปรับตัวลดลงและในกลุ่มธนาคารที่เริ่มประกาศผลประกอบการออกมา หนี้เสียเพิ่มขึ้นซึ่งสะท้อนเศรษฐกิจที่ชะลอตัวอย่างชัดเจน ให้รอความคืบหน้าการลงทุนของภาครัฐที่น่าจะคืบหน้ามากขึ้นในช่วง 2-3 เดือนข้างหน้านี้และการผ่านร่างกฎหมายใหม่ๆมาเป็นปัจจัยบวกในการขับเคลื่อนตลาด
ซึ่งดัชนีหุ้นไทยสวนทางฝั่งเอเชียที่ส่วนใหญ่ปรับตัวขึ้นตามตลาดสหรัฐและยุโรป จากปัญหากรีซคลายลง หลังจากกระทรวงการคลังกรีซยืนยันว่า กรีซได้ชำระหนี้วงเงิน 6.8 พันล้านยูโร ให้กับกลุ่มเจ้าหนี้ ซึ่งประกอบด้วย ECB และ IMF เมื่อวานนี้ นอกจากนี้ ธนาคารพาณิชย์ของกรีซเปิดทำการเมื่อวานนี้ หลังจากที่รัฐบาลสั่งปิดทำการธนาคารเป็นเวลานานถึง 3 สัปดาห์ ทำให้นักลงทุนหันมาสนใจผลประกอบการของบริษัทจดทะเบียนในสหรัฐที่แข็งแกร่ง และราคาทองร่วงหนัก หุ้นที่บวกดัชนี CPALL BH BTSGIF KCE CENTEL TCAP AEONTS BR PLAT SMT  หุ้นที่ลบดัชนี KBANK PTTGC PTT DTAC SCB EA BDMS TRUE TPIPL PTTEP BBL
 
แนวโน้มตลาดและหุ้นที่น่าสนใจภาคบ่าย
ยืนเหนือ 1,450 ได้ ลุ้นรีบาวน์ไป 1,460
แนวโน้มภาคบ่ายเชิงเทคนิค : ดัชนีไม่สามารถยืนเหนือแนวรับที่ 1,470 ได้ แต่ยังสามารถยืนเหนือแนวรับทางจิตวิทยาที่1,450 ได้ หากช่วงบ่ายยังยืนได้ต่อ มีโอกาสรีบาวน์ขึ้นทดสอบ1,460, หากยืนไม่ได้ แนะนำขาย และรอซื้อกลับบริเวณ 1,430
 
TRUE (ราคาปิดภาคเช้า 11.20)
แนะนำซื้อเก็งกำไร ราคาสามารถยืนเหนือ UTL ได้ในช่วงเช้า หากช่วงบ่ายสามารถรักษาระดับราคาให้ได้ไม่ต่ำกว่า 11.20 มีโอกาสเกิดการรีบาวน์ ขึ้นไปทดสอบ11.80  
 
BR (ราคาปิดภาคเช้า 11.40)
แนะนำซื้อ ราคาสามารถผ่าน DTL ที่ 12.20 ได้ และสามารถยืนเหนือเส้นค่าเฉลี่ยทุกเส้น มีเป้าหมายที่จุดสูงสุดเดิมที่ 12.40 โดยมี 11.00 เป็นจุดตัดขาดทุน